polyglot-tagger/wikipedia-language-snippets-filtered huggingface dataset:
కన్హా నేషనల్ పార్క్ ఒక జాతీయ ఉద్యానవనం. మధ్యప్రదేశ్ లోని మాండ్లా, బాలాఘాట్ జిల్లాల పరిధిలో ఉన్న పులి సంరక్షణ రిజర్వు. దీన్ని 1 జూన్ 1955 న ఏర్పాటు చేసారు. నేడు ఇది 940 చ.కి.మీ. విస్తీర్ణంలో విస్తరించి ఉంది. చుట్టుపక్కల ఉన్న బఫర్ జోన్‌తో కలిపి దీని విస్తీర్ణం 1,067 చ.కి.మీ. ఇది మధ్య భారతదేశంలో అతిపెద్ద జాతీయ ఉద్యానవనం. ఈ ఉద్యానవనంలో రాయల్ బెంగాల్ పులి, చిరుతపులులు, ఎలుగుబంటి, బరాసింగ్, భారతీయ అడవి కుక్కలు ఉన్నాయి. కన్హా లోని పచ్చని సాల, వెదురు అడవులు, పచ్చికభూములు, లోయలు "జంగిల్ బుక్" నవల రాసేందుకు రుడ్‌యార్డ్ కిప్లింగ్‌కు ప్రేరణనిచ్చాయి.
పేంచ్ జాతీయ ఉద్యానవనం సాత్పురాకు దక్షిణాన ఉంది. ఈ ప్రాంతం గుండా ప్రవహించే పేంచ్ నది పేరు దీనికి పెట్టారు. ఇది భారతదేశంలో 19 వ ప్రాజెక్ట్ టైగర్ రిజర్వు. దీనిని 1992 లో ఏర్పాటు చేసారు. ఇందులో ఉష్ణమండల తేమ ఆకురాల్చే అడవులున్నాయి. ఇది మధ్యప్రదేశ్‌లో శివ్‌నీ, చింద్వారా జిల్లాల్లో ఉంది. పెంచ్ నేషనల్ పార్కు 758 చ.కి.మీ. బ్విస్తీర్ణంలో ఉంది. దాని సహజ సంపద, గొప్పతనం యొక్క వివరణ ఐన్-ఇ-అక్బరీలో కనిపిస్తుంది. పెంచ్ టైగర్ రిజర్వ్ దాని పరిసరాలు రుడ్‌యార్డ్ కిప్లింగ్ రచన ది జంగిల్ బుక్ కు నేపథ్యం.
సాత్పురా శ్రేణిలో ఎక్కువ భాగం అటవీప్రాంతం. ఇటీవలి దశాబ్దాల్లో ఈ ప్రాంతం క్రమంగా అటవీ నిర్మూలనకు గురైనప్పటికీ గణనీయమైన స్థాయిలో అడవులు ఇంకా ఉన్నాయి. ఈ అడవి అనేక అంతరించిపోతున్న, ప్రమాదంలో ఉన్న జాతులకు ఆవాసం. వీటిలో బెంగాల్ పులి , బారాసింఘా , గౌర్, దోల్ , ఎలుగుబంటి , , బ్లాక్ బక్ ఉన్నాయి.
అమర్‌కంటక్ అనేది ఆధ్యాత్మిక యాత్రా స్థలం. దీన్ని తీర్థ రాజంగా భావిస్తారు. మధ్య ప్రదేశ్, అనుప్పూర్ లో ఇదొక నగర పంచాయతీ. అమర్‌కంటక్ ప్రాంతం ఒక ప్రత్యేకమైన సహజ ప్రకృతి వారసత్వ ప్రాంతం. వింధ్య సాత్పురా శ్రేణులు కలిసే ప్రదేశం. ఇక్కడే నర్మదా నది, సోన్ నది, జోహిలా నది ఉద్భవించాయి. 15 వ శతాబ్దపు ప్రసిద్ధ భారతీయ ఆధ్యాత్మిక కవి కబీర్ ఇక్కడే కబీర్ చాబుత్రాపై ధ్యానం చేసినట్లు చెబుతారు.
నర్మద, తపతి నదులు అరేబియా సముద్రంలోకి ప్రవహించే ప్రధాన నదులు. నర్మద తూర్పు మధ్యప్రదేశ్ లో ఉద్భవించి, వింధ్య శ్రేణి, సత్పురా శ్రేణిల మధ్య ఉన్న ఇరుకైన లోయ గుండా ప్రవహిస్తుంది. ఇది ఖంబాట్ గల్ఫ్‌లోకి ప్రవహిస్తుంది. తపతి నర్మదకు 80 నుండి 100 కి.మీ. దూరంలో దక్షిణాన నర్మదకు సమాంతరంగా ప్రవహిస్తుంది. ఇది మహారాష్ట్ర, గుజరాత్ రాష్ట్రాల గుండా ప్రవహించి ఖంబాట్ గల్ఫ్‌లో కలుస్తుంది.
శ్రేణి లోని తూర్పు భాగంలో వర్షపాతం, పశ్చిమ భాగం కంటే ఎక్కువ. తూర్పు శ్రేణి, తూర్పు కనుమలతో కలిసి, తూర్పు ఎత్తైన ప్రాంతాలు తేమ ఆకురాల్చే అడవుల పర్యావరణ ప్రాంతంగా ఉన్నాయి . పొడిగా ఉండే పశ్చిమ భాగం, నర్మదా లోయ పశ్చిమ వింధ్య శ్రేణితో కలిసి, నర్మదా లోయ ఆకురాలు అడవుల పర్యావరణ పరిధిలో ఉన్నాయి.
సత్పురా శ్రేణిలోని జాతీయ ఉద్యానవనాలు, హిల్ స్టేషన్లు, వన్యప్రాణి రిజర్వులు, పట్టణాలు ఏటా వందల వేల మంది సందర్శకులను ఆకర్షిస్తున్నాయి. తూర్పు నుండి పడమర దిశగా కొన్ని ప్రదేశాల జాబితాని కింద ఇచ్చాం:
సాత్పురా ఫౌండేషన్ ఈ ప్రాంతంలో పరిరక్షణ ప్రయత్నాలను సమన్వయం చేసే ఒక క్షేత్ర స్థాయి సంస్థ. ఇది అభివృద్ధి, మౌలిక సదుపాయాల ప్రాజెక్టుల నుండి, చెట్ల నరికివేత, వేటల నుండి సవాళ్లను ఎదుర్కొంటోంది.
హరివంశ పురాణం ప్రకారం ఆ పర్వతం క్రింద "సత్పూర్" అనే భూగర్భ నగరం ఉంది. అది రాక్షసుల నగరం. వారిని బయటకు రానీయకుండా ఉండటానికి శ్రీకృష్ణుడు ఆ నగర ద్వారాలను మూసేసాడు.
కన్హా, పేంచ్, గుగమల్, సాత్పురా జాతీయ ఉద్యానవనాలు, పచ్‌మఢీ బయోస్పియర్ రిజర్వ్, మెల్ఘాట్ టైగర్ రిజర్వు, బోరి రిజర్వ్ ఫారెస్ట్ సహా అనేక రక్షిత ప్రాంతాలు ఈ ప్రాంతంలో ఉన్నాయి.
అయితే, సాత్పురా శ్రేణిలో ఇప్పుడు అనేక పులుల సంరక్షణ వనాలున్నాయి. ఒకానొకప్పుడు, ఈ ప్రాంతాన్ని ఏనుగులు సింహాలు పాలించాయి.
ప్లే స్టోర్‌లోకి వెళ్లి గూగుల్ పే యాప్‌ను ఇన్‌స్టాల్ చేసుకోవాలి. యాప్ ఇన్‌స్టాల్ అయిన తరువాత స్క్రీన్ లాక్‌ను సెట్ చేయాలి , బ్యాంక్ ఖాతాను లింక్ చేయాలి, పేమెంట్ పద్ధతిని జోడించు కోవల్సి ఉంటుంది.దానికి యాప్‌ను ఓపెన్ చేసి మెయిన్ స్ర్కీన్ పై కనిపించే మెనూ ఆప్షన్‌ను సెలక్ట్ చేసుకోవాలి. గూగుల్ అకౌంట్‌ను సెలక్ట్ చేసుకున్న తరువాత మెనూలోని " " ఆప్షన్‌ను సెలక్ట్ చేసుకుని "+" సింబల్ పై టాప్ ఇవ్వాలి. సింబల్ సెలక్ట్ అయిన తరువాత మీ క్రెడిట్ కార్డ్ లేదా దెబిట్ కార్డ్‌లను పేమెంట్ సర్వీసులో యాడ్ చేసుకోవల్సి ఉంటుంది.కార్డు యొక్క ఫోటో తీయడం ద్వారా లేదా కార్డు సమాచారాన్ని మాన్యువల్‌గా నమోదు చేయడం ద్వారా వినియోగదారు చెల్లింపు కార్డును సేవకు జోడించవచ్చు. విక్రయించే సమయంలో చెల్లించడానికి, వినియోగదారు తన ప్రామాణీకరణ పరికరాన్ని పాయింట్ ఆఫ్ సేల్ సిస్టమ్‌కు సేవ్ చేస్తాడు. ఈ సేవ స్మార్ట్ ఐడెంటిటీ వెరిఫికేషన్ సామర్థ్యాలను కలిగి ఉంది, ఇది పరికరాన్ని సురక్షితంగా పరిగణించినప్పుడు సిస్టమ్‌ను గుర్తించడానికి అనుమతిస్తుంది అవసరమైతే అన్‌లాకింగ్ సమాచారాన్ని ప్రశ్నిస్తుంది.
జి పేగా శైలీకృతమైంది; ఇది గతంలో గూగుల్ పే ఇంకా ఆండ్రాయిడ్ పేతో ఉండేది ) భారతదేశంలో తేజ్ అనే పేరుతో ఉండేది ఇది డబ్బు పంపడానికి,మొబైల్‌ను రీఛార్జ్ చేయడానికి లేదా కొట్టులో చెల్లించడానికి సులభమైన మార్గం. గూగుల్ పే , డిజిటల్ వాలెట్ ప్లాట్‌ఫాం ఇది ,ఆండ్రాయిడ్ ఫోన్ లు, టాబ్లెట్ లు లేదా వాచీలతో చెల్లింపులు ://.//2 ఈ రెఫరల్ లింక్ తో డౌన్లోడ్ చేసుకుంటే బోనస్ రూ.21 రూ.201 డబ్బులు మీకు వస్తాయి.వినియోగదారులకు వీలు కల్పిస్తూ, మొబైల్ పరికరాలపై పవర్ ఇన్ యాప్ , ట్యాప్ టూ-పే కొనుగోళ్లకు గూగుల్ ద్వారా అభివృద్ధి చేయబడ్డ డిజిటల్ వాలెట్ ఫ్లాట్ ఫారం , ఆన్ లైన్ పేమెంట్ సిస్టమ్. దీనికి అదనంగా, కూపన్ లు, బోర్డింగ్ పాస్ లు, స్టూడెంట్ ఐడి కార్డులు, ఈవెంట్ టిక్కెట్లు, మూవీ టిక్కెట్ లు, పబ్లిక్ ట్రాన్స్ పోర్టేషన్ టిక్కెట్లు, స్టోర్ కార్డులు , లాయల్టీ కార్డులు వంటి పాస్ లను కూడా సర్వీస్ సపోర్ట్ చేస్తుంది.బ్యాంక్ ఖాతా లేదా ఫోన్ నంబర్ వంటి ప్రైవేట్ వివరాలను షేర్ చేయకుండానే వేరొక సమీప వినియోగదారుకు త్వరగా డబ్బు పంపవచ్చు.
రీబ్రాండెడ్ సర్వీస్ ఒక కొత్త ని అందించింది, ఇది వెబ్ సైట్ లు, యాప్ లు, స్ట్రైప్, బ్రెయిన్ ట్రీలకు పేమెంట్ సర్వీస్ ని జోడించడానికి వ్యాపారులకు అవకాశం కల్పిస్తుంది. ఈ సేవను జోడించడానికి వ్యాపారులను అనుమతించే కొత్త ని గూగుల్ అందించింది. ఈ సేవ వినియోగదారులను వారి గూగుల్ ఖాతాలో అనుసందానించబది ఉన్న దస్త్రాల యొక్క చెల్లింపు కార్డులను ఉపయోగించడానికి అనుమతిస్తుంది. సర్వీస్‌లోకి వెళ్లిన తరువాత యూజర్ తనకు సంబంధించిన క్రెడిట్ కార్డ్స్, డెబిట్ కార్డ్స్, గిఫ్ట్ కార్డ్స్ ఇంకా రికార్డ్ కార్డ్స్‌కు సంబంధించిన సమాచారాన్ని స్టోర్ చేసుకుని వాటిని అన్ని రకాల ఆఫ్‌లైన్, ఆన్‌లైన్ పేమెంట్‌లకు వినియోగించుకునే వీలుంటుంది.
ద్వారా గూగుల్ పే నుంచి పేమెంట్ల‌ను చేసేందుకు క్రెడిట్‌, డెబిట్ కార్డుల‌ను యాడ్ చేయాలనుకోనే వినియోగదారులు గూగుల్ పే యాప్‌లో సెట్టింగ్స్ లో ఉండే పేమెంట్ మెథ‌డ్స్ లోని యాడ్ కార్డ్ ఆప్ష‌న్ ను ఎంచుకోవాలి. అనంత‌రం అందులో కార్డుకు చెందిన నంబ‌ర్‌, ఎక్స్‌పైరీ తేదీ, సీవీవీ నంబ‌ర్‌, కార్డుపై ఉండే హోల్డ‌ర్ పేరు, బిల్లింగ్ వివ‌రాల‌ను ఎంట‌ర్ చేయాలి. త‌రువాత సేవ్ బ‌ట‌న్ ను ప్రెస్ చేయాలి. దీని తరువాత క‌న్ఫ‌ర్మేష‌న్ ఓటీపీ వ‌స్తుంది. దాన్ని ఎంట‌ర్ చేసి నిర్ధారణ చేస్తే ఆ సంబందిత కార్డు గూగుల్ పేలో యాడ్ అవుతుంది. త‌రువాత దాంతో ద్వారా గూగుల్ పే నుంచి పేమెంట్లు చేయ‌వ‌చ్చు.
ఈ ఆప్లికేషన్ వాడుకను పెంచటానికి ను ఉపయోగించేటప్పుడు, నగదు రివార్డ్‌లతో పాటు ప్రత్యేక ఆఫర్‌లను గూగుల్ అందిస్తుంది, వినియోగ దారులు కు కొత్త వినియోగదారులను ఆహ్వానించడం ద్వారా 50 సిఫార్సు రివార్డ్‌లను స్వీకరించవచ్చు. సిఫార్సు చేయబడిన యూజర్ మొదటిసారి చెల్లించిన తర్వాత, ఇద్దరు యూజర్‌లు రివార్డ్‌ను అందుకుంటారు. ను ఇన్‌స్టాల్ చేసుకోవడం ద్వారా మీరు ఒక సిఫార్సు రివార్డ్‌ను మాత్రమే పొందుతారు.
కి మద్దతిచ్చే అన్ని బ్యాంక్‌లతో పనిచేస్తుంది.బ్యాంక్ ఖాతాలను ఉపయోగించి తక్షణమే డబ్బు చెల్లించవచ్చు, స్వీకరించవచ్చు మొబైల్ వాలెట్ బ్యాలెన్స్‌లను లోడ్ చేయాల్సిన అవసరం లేదు, విత్‌డ్రా చేయడానికి ఫీజులు చెల్లించాల్సిన అవసరం లేదు. అనేది చెల్లింపు యాప్‌లలో డబ్బు బదిలీ కోసం రూపొందించిన బ్యాంకింగ్ సిస్టమ్. కి బ్యాంక్ ఖాతాను జోడించడానికి, మీ బ్యాంక్ తో పనిచేయాలి.
018 జనవరి 8 నాటికి పాత ఆండ్రాయిడ్ పే, గూగుల్ వాలెట్ లు గూగుల్ పే అనే సింగిల్ పే సిస్టమ్ లోకి ఏకీకృతం చేశాయి. ఆండ్రాయిడ్ పేని గూగుల్ పే గా రీబ్రాండ్ చేసి, పేరు మార్చారు. ఇది గూగుల్ క్రోమ్ యొక్క ఆటోఫిల్ ఫీచర్ యొక్క బ్రాండింగ్ ను కూడా చేపట్టింది. గూగుల్ పే తన ఇన్-స్టోర్, పీర్-టు-పీర్, ఆన్ లైన్ చెల్లింపుల సేవల ద్వారా.ఆండ్రాయిడ్ పే , గూగుల్ వాలెట్ రెండింటి లక్షణాలను స్వీకరిస్తుంది.
ఐసిఎస్‌ఇ సిలబస్‌ ఆధారంగా విద్యాబోధన జరుగుతున్న ఈ పాఠశాలలో ఎనిమిదవ తరగతి వరకు పరీక్షలు ఉండవు. విద్యార్థులకు ప్రత్యేకంగా పాఠశాల యూనిఫాం లేదు, పిల్లలు వారి ఇష్టానికి తగిన దుస్తులు ధరించడం ఈ పాఠశాలలో నేర్పుతారు. ఇది ఆంగ్ల-మాధ్యమ పాఠశాల అయినప్పటికీ, భారతీయ భాషలు, భారతీయ సంగీతం, సంస్కృతితోపాటు ఆంగ్ల సాహిత్యం, భారతదేశ చరిత్ర, సాహిత్యం, పాశ్చాత్య సంగీతం , ఇతర సాంస్కృతిక కార్యకలాపాలు, చేతిపనులు, విద్యార్థులకు నాటకాలు, క్రీడల మొదలైనవాటికి ప్రత్యేక ప్రాముఖ్యత ఇవ్వబడింది. ప్రశ్నించడం, ఆలోచించడం ద్వారా నేర్చుకోవటానికి, వివిధ రకాలైన ఆటలు ఆడటానికి విద్యార్థులను ప్రోత్సహిస్తుంటారు. ఇవన్నీకూడా పోటీతత్వంతో కాకుండా స్నేహపూర్వకంగా ఉంటాయి.
ఇందులో ఎనమిదవ తరగతి నుండి మాత్రమే పరీక్షలు నిర్వహించబడతాయి. రెగ్యులర్ అసైన్‌మెంట్‌లతోపాటు అందరూ కలిసి చదువుకోవడం, నేర్చుకోవడం వంటివి ఈ పాఠశాలలో ప్రోత్సహించబడుతాయి. ప్రతి మూడు నెలలకొకసారి విద్యార్థులందరికీ నివేదికలు ఇవ్వబడతాయి. తల్లిదండ్రులు, ఉపాధ్యాయులు చర్చించుకోవడంకోసం తల్లిదండ్రుల-ఉపాధ్యాయ సమావేశాలు కూడా జరుగుతాయి.
1961లో శాంత రామేశ్వర్ రావు ఈ ఉన్నత పాఠశాలను స్థాపించింది. ఇది బిర్లా మందిర్ దిగువ ప్రాంతంలో ఉంది. జిడ్డు కృష్ణమూర్తి బోధనల స్ఫూర్తితో నడపబడుతున్న ఈ పాఠశాలలో "ఉపాధ్యాయులు కూడా పిల్లలలాగే కొత్త విషయాలను నేర్చుకోవటానికి కూడా సిద్ధంగా ఉంటారు".
విద్యారణ్య ఉన్నత పాఠశాల తెలంగాణ రాష్ట్ర రాజధాని హైదరాబాదులోని తెలంగాణ సచివాలయంకు సమీపంలో ఉన్న పాఠశాల. ఇందులో బాలబాలికలకు విద్యాబోధన చేయబడుతోంది.
పచ్చని నల్లమల అడవులు బూడిదగా మారిపోతాయని ప్రజలు ఆందోళన చెందుతున్నారు. నల్లమల అడవుల్లో యురేనియం ఉన్నట్లు తెలుసుకున్న కేంద్ర ప్రభుత్వం నిక్షేపాలను గుర్తించేందుకు అనుమతి ఇచ్చింది. నల్లమల అడవిలోని కుంచోని మూల నుంచి పదర వరకు మొదటి బ్లాక్​లో 38 చదరపు కిలో మీటర్లు, పదర నుంచి ఉడిమిల్ల వరకు రెండో బ్లాకులో 38 చదరపు కిలోమీటర్ల విస్తీర్ణంలో నాలుగు వేల బోర్లు వేసి, నమూనాలు సేకరించేందుకు భారత అణుశక్తి సంస్థ కేంద్ర ప్రభుత్వానికి ప్రతిపాదనలు పంపింది. ఈ మేరకు అనుమతులు రావడంతో అచ్చంపేట, అమ్రాబాద్​ అటవీశాఖ అధికారులు, సిబ్బంది కలిసి వారం రోజులు క్షేత్రస్థాయిలో పర్యటించారు. డ్రిల్లింగ్​యంత్రాలు తీసుకు వచ్చేందుకు రూట్​మ్యాప్ సిద్ధం చేశారు.
యురేనియం వెలికితీత ఈ ప్రాంత జీవ వైవిధ్యానికి, తెలుగు జాతికి, ప్రజల ఆరోగ్యంపై కూడా ఎన్నటికీ తీరని చేటు చేస్తుంది. యురేనియం వెలితీస్తే ఈ ప్రాంతములొని వన్య ప్ర్రాణులకు, అరుదైన వ్రుక్ష జాలనికి, ఆదివాసీలకు , విశాలమైన అడవికి, నదీ ప్రవాహకాలకు ఎంతొ ముప్పు జరుగుతుంది. నదులు కలుషితం అవుతాయి. ప్రజల జీవనం అస్తవ్యస్థం అవుతుంది. ఎన్నడూ చూడని శారీరక వ్యాధులకు తెలుగు వారందరూ గురి అవుతారు. యురేనియం భూమిలో ఉన్నంత వరకు ఏమి కాదని, కాని ఒక్కసారి భూమిలోనుండి వాతావరణం లోకి వస్తే దాని రేడియొ ధార్మికత గాలిలో నీటిలో కలిసి జీవావరణం దెబ్బతింటుందని తెలుగు రాష్ట్రాలలోని పర్యావరణ వేత్తలు, ప్రజలు ఆందోళన చెందారు.
ఝార్ఖండ్లోని జాదుగూడలో జరిగినట్టుగా దీని నుండి వెలువడే అణుధార్మికత కారణంగా చుట్టు పక్కల నివాసం ఉండే మనుషుల జీవితాలకు హాని జరుగుతుంది.
దక్షిణ భారతానికే తలమానికం అయిన నల్లమల అడవులు దట్టమైన అభయారణ్యాలతో, అరుదైన జంతు జాతులు, ఎటు చూసినా కొండలు లోయలతో ఎత్తైన చెట్లను కలిగి జీవ వైవిధ్యానికి ఊపిరిగా ఉంది. నల్లమల అభయారణ్యం లో అధికారులు ప్రజలకు తెలియకుండా ఎన్నో వందల బోర్లు వేశారని ఇది యురేనియం అన్వేషణ నమూనాల కోసమని ప్రజలు ఆలస్యంగా గుర్తించారు.
ప్రసార సాధనల్లోనూ ప్రజలు, నాయకులు, సినీ ప్రముఖులు దీని దుష్ప్రభావాలపై గళమెత్తారు. సామాజిక మధ్యమాలలోనూ ప్రజలు దీని గురించి # హష్టాగ్ తో నిరసన తెలిపారు. యురేనియం సర్వే గురించి తెలియగానే మేధావులు, ప్రజా సంఘాల నాయకులు, విపక్ష నేతలు ఆందోళనకు దిగారు. వీలైన చోట్ల అడ్డుకున్నారు.
యురేనియం మైనింగ్ వల్ల అడవి చుట్టూ ఉన్న కృష్ణానది కలుషితం అవుతుందని కూడా ఆందోళన వ్యక్తం అయ్యింది. ఇక్కడ అడవులలో జరుగుతున్న అనేక అగ్ని ప్రమాదాలు, ఎక్కడంటే అక్కడ బోర్లు వేసి నమూనాలు తీసుకు వెళ్ళడం పై అనేక అనుమానాలకు తావిస్తున్నాయి. ప్రజలు ఆందోళనకు గురి అవుతున్నారు.
జీనో తత్వంపై అతని గురువు పార్మెనిడిస్ బోధించిన ఏకత్వ సిద్ధాంతం ప్రభావం గాఢంగా వుంది. తన కాలంలో వ్యాపితమైన అనేక సత్తా సిద్ధాంతాలను, బహుత్వ వాదాలను ఖండిస్తూ, తన గురువు స్థితివాదాన్ని బలంగా సమర్ధించాడు. సృష్టిలో ప్రతీదీ చలనశీలం. నిత్యం మారేది సత్యం కాజాలదు. కాబట్టి చలనశీలమైనదేదీ సత్యం కాజాలదు. విశ్వవ్యాపితమైన చలనశీలతకు అతీతంగా ఈ సృష్టిలో ఎదో ఒక శాశ్వతమైన స్థితి వుండి తీరాలి. అదే సత్యం. అయితే గతి అశాశ్వతమైనది, స్థితి శాశ్వతమైనది కాబట్టి స్థితి అనేది స్థితి నుండే ఉద్భవించాలి. ఈ విధంగా జీనో స్థితివాదిగా లేదా స్థిరతా వాదిగా గురువుకి ప్రధాన సమర్ధకుడిగా ఉండేవాడు. ఇతని దృష్టిలో మనకు కనిపించే ప్రపంచమంతా ఒక భ్రమ. ఈ భ్రమాత్మకమైన ప్రపంచంలో చలనం , బహుత్వం రెండూ వున్నాయి. అయితే చలనం, బహుత్వం రెండూ భ్రమలే కాబట్టి అవి అవాస్తవాలు. అయితే వాస్తవం ఏమిటి?
చలనరహితమైన, బహుత్వరహితమైన ఏకత్వమే వాస్తవం. దీనికి సమర్ధనగా చలనం అనే ఊహాత్మక ప్రతిపాదన రెండు పరస్పర విరుద్ధ భావనలకు దారితీస్తుందని, అందువలన చలనాన్ని ఒక భ్రమగా అవాస్తవంగా పేర్కొన్నాడు. అదేవిధంగా బహుత్వం అనే ప్రతిపాదన కూడా రెండు పరస్పర విరుద్ధ భావనలకు దారితీస్తుంది కాబట్టి బహుత్వాన్ని సైతం ఒక భ్రమగా అవాస్తవంగా పేర్కొన్నాడు. వీటికి రుజువులుగా పారడాక్స్ లను ఉదహరించాడు. ఈ విధంగా చలన, బహుత్వాలను అవాస్తవాలుగా తెలుపుతూ చలనరహితమైన, బహుత్వరహితమైన ఏకత్వమే వాస్తవం అని బోధించాడు. ఏదైనా ఒక ప్రతిపాదన, రెండు పరస్పర విరుద్ధ భావనలకు దారితీసినట్లయితే, అసలు ప్రతిపాదనే లోపభూయిష్టమని జీనో వాదించడం ఇక్కడ గమనార్హం. జీనో ప్రకారం సత్త అనేది వైరుధ్య రహితం. అందుచేత వైరుధ్య పూరిత సత్త అనేది ఒక అభాసాత్మక సత్త అవుతుంది
అకిలెస్-తాబేలు అనే పారడాక్స్ లో అతివేగంగా పరిగెత్తగల అకిలెస్ అనే వీరుడు, ఒక తాబేలుతో రన్నింగ్ రేస్ లో పాల్గొంటాడు అనుకొందాం. అకిలెస్ కంటే ముందుగా తాబేలు 100 మీటర్లు ప్రారంభ దూరంలో వుంది అనుకొందాం. పరుగుపందెం ప్రారంభమైంది. కొంత పరిమిత సమయం తరువాత, అకిలెస్ 100 మీటర్లు పరిగెత్తి, ఆ తాబేలు ప్రారంభ స్థానానికి చేరుకొంటాడు. ఈ సమయంలో, తాబేలు చాలా తక్కువ దూరం ముందుకు నడుస్తుంది. ఆ దూరం నడపడానికి అకిలెస్‌కు మరికొంత సమయం పడుతుంది, ఆ సమయానికి తాబేలు మరింత ముందుకు సాగుతుంది; తాబేలు ముందుకు కదులుతున్నప్పుడు ఈ మూడవ స్థానానికి చేరుకోవడానికి అకిలెస్‌కు ఇంకొద్ది సమయం పడుతుంది. ఆ కొద్ధి సమయంలోను తాబేలు మరింత ముందుకు సాగుతుంది అంటే ప్రతిసారి అకిలెస్ తాబేలు ప్రారంభ స్థానానికి చేరుకుంటున్నప్పుడెల్లా, ఆ తాబేలును అందుకోవడానికి మరి కొద్ది దూరం ప్రయాణించవలసి వస్తుంది. ఈ విధంగా అకిలెస్ ఏదోవిధంగా తాబేలు వున్న చోటికి చేరుకొన్నప్పుడెల్లా, ఆ తాబేలు అతనికన్నా ముందంజలోనే ఉంటుంది. ఈ వాదన డైకోటోమి మాదిరిగానే ఉంటుందని అరిస్టాటిల్ గుర్తించాడు. అయితే, ఇది డైకోటోమి మాదిరిగా చలనం ఒక అవాస్తవమనే స్పష్టమైన తార్కిక ముగింపుకు దారితీయదు.
తర్కశాస్త్రంలో జీనో చేసిన వాదనలు, 'అసంబద్ద సూక్ష్మీకరణం’ అనే తార్కిక రుజువు పద్ధతికి సంబందించిన తొలి ఉదాహరణలు కావచ్చు. ఈ రకమైన తార్కిక పద్దతిని మొదటిసారిగా ప్రవేశపెట్టినవాడు పార్మెనిడిస్. తరువాత కాలంలో ఈ పధ్ధతి ఎపిచైరెమా అని పిలువబడింది. అరిస్టాటిల్ తన వ పుస్తకంలో, ఎపిచెరోమాను ఒక "ద్వంద న్యాయ వాక్యం" గా అభివర్ణించాడు. ఇది పరోక్ష పద్దతిలో చేసే వాదన. దీని ప్రకారం వాదనలో తాను నిరూపించాల్సిన అసలు విషయానికి సరిగ్గా ఒక వ్యతిరిక్తమైన భావాన్ని ముందుగా మనసులో ఊహించుకొని, వాదనలో ఆ ‘వ్యతిరేక భావం’ ఒక తప్పుడు ముగింపు కు దారి తీస్తుందని తేల్చివేయడం ద్వారా అసలు విషయమే సరైనదని నిరూపించడం జరుగుతుంది. కొన్ని శతాబ్దాల అనంతరం సెనెకా ది యంగర్ అనే తాత్వికుడు ఈ రకమైన తార్కిక వాదనను ఇలా వ్యాఖ్యానించాడు: "నేను పార్మెనిడిస్‌ తో ఏకీభవిస్తే, ఒకటి తప్ప ఏదీ మిగలలేదు; నేను జీనోతో ఏకీభవిస్తే కనీసం ఒక్కటి కూడా మిగలలేదు."
ఎలియాకు చెందిన ఇతర నిరంకుశ ప్రభువులతో కూడా జీనోకు ఘర్షణ పూరిత సంబంధాలు ఉండవచ్చు. లార్టియస్, హెరాక్లైడ్స్ లెంబస్, సాటిరస్ తదితర గ్రీకు చరిత్రకారులు ప్రకారం ఆనాటి కుట్ర పూరిత సంఘటనలు నియర్చస్ కు వ్యతిరేకంగా కాకుండా, డయోమెడన్‌ కు వ్యతిరేకంగా జరిగాయని తెలుస్తుంది. వాలెరియస్ మాగ్జిమస్ తన చారిత్రిక సంకలన గ్రంధంలో, ఫలారిస్‌ అనే క్రూరునికి వ్యతిరేకంగా జరిగిన కుట్రలో జీనో ప్రమేయాన్ని వివరించాడు, కాని జీనో పుట్టకముందే ఫలారిస్ మరణించినందున ఇది అసంభవం అని తేలుతుంది. ప్లూటార్క్ తత్వవేత్త ప్రకారం, డెమిలస్‌ అనే క్రూరుడిని అంతం చేయడానికి జీనో ప్రయత్నించాడని, కానీ అది విఫలమవడంతో జీనో "తన నాలుకను పళ్లతో కొరికి, ఆ నిరంకుశుని ముఖంలో ఉమ్మివేసాడని తెలుస్తుంది. మొత్తంమీద జీనో, ఆనాటి ఎలియా నిరంకుశ పాలకులతో ఘర్షణ వైఖిరి అవలంబించాడని, ఆ కారణంగా తన ప్రాణాలు కోల్పోయి ఉండవచ్చని తెలుస్తుంది.
జీనో ప్రకారం చలనం అనేది కేవలం ఒక భ్రమ. అవాస్తవమైనది. చలనానికి సంబందించిన అతని పారడాక్స్ లు, చలనం అనే ఊహాత్మక ప్రతిపాదన వైరుధ్యానికి దారితీస్తుందనే దానికి రుజువులుగా చెప్పబడ్డాయి. అదేవిధంగా బహుత్వం కూడా అవాస్తవమైనదని, పదార్ధాల యొక్క బహుత్వాన్ని భావించడం తార్కికంగా అసాధ్యమని జీనో భావిస్తాడు. దానికి రుజువులుగా బహుత్వానికి సంబందించిన పారడాక్స్ లను ముందుంచుతాడు. చలనాన్ని నిరాకరించే జీనో వాదనకు ఆధారం, కాలపరంగా అనంతం, నిరంతరం అనే రెండు భావాల సమన్వయింపును కాదనడంలోనే వుంది.అలాగే బహుత్వాన్ని నిరాకరించే జీనో వాదనకు ఆధారం, కాలపరంగా అనంతం, నిరంతరం - ఈ రెండు భావాలకు గల అవకాశాలను తోసిపుచ్చడంలోనే వుంది.
జీనో సోక్రటిస్ పూర్వ కాలానికి చెందిన ఒక ప్రసిద్ధ గ్రీకు తత్వవేత్త. జీనో అఫ్ ఎలియా గా పిలవబడ్డ ఇతను క్రీ.పూ. 490-430 సంవత్సరాల మధ్య జీవించాడు. దక్షిణ ఇటలీకు చెందిన ఎలియా నగరంలో నివసించేవాడు. స్థితివాది. ప్రసిద్ధ ఎలియా దార్శనికుడు అయిన పార్మెనిడిస్ యొక్క ముఖ్య శిష్యుడు, ప్రధాన సమర్ధకుడు. తన గురువు పార్మెనిడిస్ స్థాపించిన ఎలియా స్కూల్ కు ప్రతినిధి. తర్కశాస్త్రంలో వాదతర్కం ను తొలిసారిగా ప్రవేశపెట్టినవానిగా జీనోను పరిగణిస్తారు. గణితంలో అనంతం భావనను చర్చించిన మొదటి తత్వవేత్త ఇతనే. చలనాన్ని అసాధ్యంగా పేర్కొంటూ, చలనంపై అతను లేవనెత్తిన నాలుగు విషయాలు జీనో విరోధాభాసలు గా చరిత్రలో ప్రసిద్ధి పొందాయి. బెర్ట్రాండ్ రస్సెల్ వంటి బ్రిటీష్ తాత్వికుడు ఇతనిని అపారమైన సూక్ష్మ, లోతైన ప్రజ్ఞాశీలిగా అభివర్ణించాడు.
డయోజెనెస్ లార్టియస్ ప్రకారం నియర్చస్ అనే నిరంకుశ పాలకుడిని పడగొట్టడానికి జీనో ఒక కుట్ర పన్నాడని, అది కాస్తా విఫలం కావడంతో బందీయై హింసించబడ్డాడని తెలుస్తుంది. లాటిన్ చరిత్రకారుడు వాలెరియస్ మాగ్జిమస్ ప్రకారం, ఆ కుట్రలో పాల్గొన్న తన సహచరుల వివరాలు రాబట్టడం కోసం తనను హింసిస్తున్నప్పుడు, జీనో వారి పేర్లను వెల్లడించడానికి నిరాకరించాడు. పైగా తనకొక రహస్యం తెలుసని అది వింటే నియర్చస్ కు ఉపయోగకరంగా ఉంటుందని నమ్మబలికాడు. అది వినడం కోసం నియర్చస్ తన చెవిని ముందుకు వంచడంతో జీనో అతని చెవిని కొరికివేసాడు. ఈ విధంగా జీనో "తన ప్రాణాలు కోల్పోయేవరకు, ఆ నిరంకుశుడి చెవి తెగిపడేవరకూ అతన్ని వదిలిపెట్టలేదు." దీనిని సమర్ధిస్తూ డెమెట్రియస్ అదే పేరున్న వ్యక్తుల వివరాలలో ముక్కు కొరికివేయబడిన ఉదంతం వున్నట్లు పేర్కొన్నాడు.
జీనో రచనలను, అనేకమంది ప్రాచీన గ్రీకు రచయితలు తమ గ్రంధాలలో ప్రస్తావించినప్పటికీ, ప్రస్తుతం అతని రచనలు అలభ్యం. చలనం గురించిన జీనో వాదనలకు ప్రధాన ఆధారాలు, అరిస్టాటిల్, సిలిసియాకు చెందిన సింప్లిసియస్ రచనల నుండి మాత్రమే మనకు లభ్యం అవుతున్నాయి. దక్షిణ ఇటలీ లోని ఎలీనా నగరవాసి అయిన జీనో తన గురువు పార్మెనిడిస్ తో కలసి ఏథెన్స్ నగరాన్ని సందర్శించిన సందర్భంలోనే అతని రచనలు తొలిసారిగా ఏథెన్స్ నగరానికి పరిచయమయ్యాయని ప్లేటో పేర్కొన్నాడు. "గురువు పార్మెనిడిస్ యొక్క వాదనలను పరిరక్షించడమే తన రచనల ఉద్దేశ్యమని జీనో చెప్పినట్లు ప్లేటో పేర్కొన్నాడు. జీనో యువకుడిగా వున్నప్పుడు ఎలినా నగరంలో వ్రాయబడిన అతని రచనలు, గ్రంథ చౌర్యానికి గురై అతని అనుమతి లేకుండా ప్రచురించబడ్డాయని తెలుస్తుంది.
స్టేడియంలోని మూడు సమాంతర వరుసలలో, సహపంక్తిలో వున్న సమాన పొడవు గల వస్తువులను పరిగణించడం ద్వారా జెనో ఈ పారడాక్స్ ను సృష్టించాడు. ఒక ట్రాక్ లో వస్తువులు , మరొక ట్రాక్ లో వస్తువులు, మూడవ ట్రాక్ లో వస్తువులు ఉన్నాయి. ప్రతి వస్తువు దాని ట్రాక్ వెంబడి వున్న పొరుగుదాని నుండి సమ దూరంలో వుంది. వస్తువులు స్థిరంగా ఉంటాయి. లు కుడి వైపుకు కదులుతున్నాయి, లు అదే వేగంతో ఎడమ వైపుకు కదులుతున్నాయి. అవి కదలక ముందు, కదిలిన తరువాత వున్న పరిస్థితులకు సంబంధించి రెండు స్నాప్‌షాట్‌లు ఇక్కడ ఉన్నాయి. అవి ఒక క్షణం విడివిడిగా వున్నప్పుడు తీయబడ్డాయి. లు, లు ఒకే వేగంతో కదులుతున్నాయి కాబట్టి, అవి తో సహపంక్తి లోకి ఒకేసారి చేరుకొంటాయి.
జీనో ప్రకారం చలనం సంభవించాలంటే ఒక వస్తువు యొక్క స్థానం లో మార్పు రావాలి. దీనికి వివరిస్తూ గాలిలో దూసుకుపోతున్న ఒక బాణాన్ని ఉదాహరిస్తాడు. ఏదైనా ఒక క్షణంలో, బాణం అది ఉన్న చోట లేదా లేని చోటికి కదలదని పేర్కొన్నాడు. ఆ బాణం, అది లేని చోటికి కదలలేదు, ఎందుకంటే అది అక్కడికి వెళ్ళడానికి కాలం గడిచిపోవడం లేదు. అలాగే అది ఉన్న చోటికి కూడా వెళ్ళలేదు, ఎందుకంటే అది ఇప్పటికే అక్కడ ఉంది. మరో మాటలో చెప్పాలంటే, ప్రతి క్షణంలో, ఆ బాణం వున్న స్థానంలో కదలికలు సంభవించవు. కాలం అనేది పూర్తిగా తక్షణాల కూర్పు కాబట్టి ఇలా ప్రతీ క్షణంలోనూ ఏ వస్తువు కదలకుండా ఉంటే, ఇక ఆ వస్తువుకు చలనం ఉండదు.
దీనిని ఖండిస్తూ అరిస్టాటిల్ మనం ఒక వస్తువును దాటడానికి పట్టే కాలం, ఆ వస్తువు యొక్క వేగంపై ఆధారపడుతుందని నిర్ధారించాడు. ఉదాహరణకు ఒక వస్తువు మన వైపుకు వస్తున్నట్లయితే మనం దానిని తక్కువ సమయంలోనే దాటవచ్చు. అదే ఆ వస్తువు స్థిరంగా ఉంటే మనం దానిని దాటడానికి కొద్దిగ ఎక్కువ సమయం పడుతుంది. సాపేక్ష వేగాన్ని పరిగణనలో తీసుకొన్న నేటి విశ్లేషకులు అరిస్టాటిల్ నిర్ధారణతో అంగీకరిస్తున్నారు. చారిత్రాత్మకంగా ఈ చలన పారడాక్స్ పైన పేర్కొన్న మూడు పారడాక్స్ లకంటే బలహీనంగా ఉంది. ఈ పారడాక్స్ ను " స్టేడియం" పారడాక్స్ లేదా "కదులుతున్న వరుసల" పారడాక్స్ అని పిలుస్తారు.
ప్లేటో తన పార్మెనిడిస్ సంభాషణలలో భాగంగా ఒకసారి జీనో, పార్మెనిడిస్ ల యొక్క ఏథెన్స్ సందర్శనను వివరించడం జరిగింది. ఆ సమయంలో పార్మెనిడిస్ వయస్సు "సుమారు 65 సంవత్సరాలు", జీనో వయస్సు "దాదాపు 40" కాగా సోక్రటీస్ "నవ యువకుడు"గా వున్నాడని తెలియచేసాడు. అప్పటికి సోక్రటీస్ వయస్సును 20 సంవత్సరాలుగా ఊహించి, సోక్రటీస్ పుట్టిన తేదీని క్రీస్తుపూర్వం 469 గా పరిగణనలోకి తీసుకుంటే, జీనో పుట్టిన తేదీ సుమారుగా క్రీ.పూ 490 అవుతుంది. యువకుడిగా జీనో మంచి ఒడ్డు, పొడుగుతో, చూడటానికి ఆకర్షణీయంగా ఉండేవాడని, పార్మెనిడిస్ అతన్ని శిష్యుడిగా ఎంతో అభిమానించేవాడని ప్లేటో పేర్కొన్నాడు.
జీనో రచనలలో తొలి వాదన లోని మొదటి సిద్ధాంత సారాంశాన్ని ప్లేటో ఈ విధంగా తెలియచేసాడు. సత్తా అనేది బహుత్వంగా ఉంటే, అది ఒకేలా, భిన్నంగా కూడా ఉండాలి. ఇది అసంభవం, ఎందుకంటే ఒకేలా వున్నవి ఎప్పుడూ విభిన్నంగానూ వుండవు. భిన్నమైనవి ఎప్పుడూ ఒకేలాగా కూడా వుండవు కాబట్టి. జీనో ప్రకారం సత్త వైరుధ్య రహితంగా ఉంటుంది. అందుచేత వైరుధ్య పూరిత సత్త అనేది ఒక అభాసాత్మక సత్త అవుతుంది.
అరిస్టాటిల్ యొక్క ఫిజిక్స్ గ్రంధంలో వివరించబడిన ఇతని చలన వ్యతిరేక వాదనలు జీనో విరోధాభాసలు గా చరిత్రలో అత్యంత ప్రసిద్ధి పొందాయి. జీనో చలనాన్ని ఒక భ్రమగా అవాస్తవంగా పేర్కొంటూ, చలనంపై నాలుగు విషయాలు ప్రతిపాదించాడు. జీనో యొక్క విరోధాభాసలుగా ఇవి గత రెండు సహస్రాబ్దాలకు పైగా తత్వవేత్తలు, గణిత శాస్త్రవేత్తలు, భౌతిక శాస్త్రవేత్తలను ఆకర్షించాయి, అబ్బురపరిచాయి, సవాలు చేసాయి, ప్రభావితం చేసాయి, ప్రేరణ నిచ్చాయి, కుపితులను చేసాయి, రంజింప చేసాయి.
గ్రీకు తాత్వికుల చరిత్రకారుడైన డయోజెనెస్ లార్టియస్, తన "లైవ్స్ అండ్ ఒపీనియన్స్ ఆఫ్ ఎమినెంట్ ఫిలాసఫర్స్" గ్రంధంలో జీనో జీవితానికి సంబంధించి నమ్మశక్యంగా లేని కొన్ని వివరాలను పేర్కొన్నాడు. దాని ప్రకారం జీనో, టెలీటగోరస్ యొక్క కుమారుడని, గురువు పార్మెనిడిస్ యొక్క దత్తపుత్రుని ద్వంద వాదనా నిపుణత కారణంగా, ఎలియా నిరంకుశ పాలకుని చేతిలో జీనో బందీ అయి చంపబడ్డాడని తెలియచేసాడు. అయితే జీనో మరణించిన 700 సంవత్సరాల తరువాత లార్టియస్ చే చెప్పబడిన ఈ వివరాలు అంత నమ్మదగినవి కావు.
ఈ సీక్వెన్సీ రెండవ సమస్యను కూడా రేకెత్తిస్తుంది,ఎందుకంటే ఆమె నడవడానికి మొదటి దూరం అంటూ ఏమీ లేదు, దీనికి కారణం ఏదైనా మొదటి దూరాన్ని సగానికి విభజించవచ్చు కాబట్టి అది అన్నింటికంటే మొదటిది కాదు. అందువల్ల, ఆమె ప్రయాణం కూడా ప్రారంభించలేదు. దీనికి విరుద్ధమైన ముగింపు ఏమిటంటే, ఏదైనా పరిమిత దూరానికి ప్రయాణాన్ని ఎప్పటికీ పూర్తి చేయలేము సరికదా లేదా ప్రారంభించనూ లేము, కాబట్టి అన్ని చలనాలు ఒక భ్రమగా ఉండాలి.
జీనో క్రీ.పూ. 490 ప్రాంతంలో దక్షిణ ఇటలీలోని ఎలియా నగరంలో జన్మించాడు. తండ్రి టెలీటగోరస్. ఎలియా నగరంలో ఆనాటి ప్రసిద్ధ గ్రీకు తత్వవేత్త అయిన పార్మెనిడిస్ వద్ద విద్య నభ్యసించాడు. గురువు పార్మెనిడిస్ స్థాపించిన ఎలియా స్కూల్ కు ప్రతినిధిగా, అతని ప్రియ శిష్యుడిగా, స్నేహితుడిగా మెలిగాడు. గురువు బోధించిన ఏకత్వ సిద్ధాంతాన్ని బలంగా సమర్ధించాడు. ఎలినాలో వున్నప్పుడే జీనో కొన్ని రచనలు చేసాడని వాటిలో నలభైకి పైగా విరోధాభాసలను పేర్కొన్నాడని తెలుస్తుంది.
ఉదాహరణకు అట్లాంటా అనే స్త్రీ ఒకానొక మార్గంలో చివర వరకు నడవాలని కోరుకుంటున్నది అనుకుందాం. ఆమె అక్కడికి చేరుకోకముందే, ఆమె అక్కడకు సగం దూరం వెళ్ళాలి. ఆమె అక్కడకు సగం దూరం వెళ్ళడానికి ముందు, ఆమె అక్కడకు పావువంతు దూరం వెళ్ళాలి. పావువంతు దూరం ప్రయాణించడానికి ముందు, ఆమె ఎనిమిదవ వంతు దూరం ప్రయాణించాలి; ఎనిమిదవ వంతు దూరానికి ముందు, పదహారవ వంతు; ఈ విధంగా . అనంతంగా సాగుతుంది.
జీనో జీవిత విశేషాలకు సంబందించిన కొద్ది వివరాలు మాత్రమే మనకు అందుబాటులో ఉన్నాయి. అతని మరణానంతరం ఒక శతాబ్దకాలం తరువాత అతని జీవిత చరిత్ర వ్రాయబడింది. అందులో పేర్కొన్న అతని జీవిత విశేషాలు, ప్లేటో యొక్క 'పార్మెనిడిస్ ప్రస్తావనల' నుండి గ్రహించబడ్డాయి. అరిస్టాటిల్ యొక్క భౌతిక శాస్త్రంలో కూడా జీనో గురించిన ప్రస్తావనలు కనిపిస్తాయి.
రెండు స్నాప్‌షాట్‌లు మధ్య గల సమయంలో ఎడమవైపున గల , రెండు లను దాటింది. అంతేగాక అదే సమయంలోనే ఒక ను కూడా దాటింది. అంటే , ఒక దాటడానికి ఎంత సమయం తీసుకొంటుందో, అంతే సమయంలో రెండు లను దాటుతుంది అని తెలుస్తున్నది. , ఒక కంటే రెండు లను దాటడానికి ఇంకా ఎక్కువ కాలం తీసుకోవాలి అనే సాధారణ ప్రతిపాదనకు ఇది విరుద్ధంగా వుంది.
జీనో ప్రకారం ఒక రేసులో, అతివేగంగా పరిగెత్తేవాడు తనకంటే ముందుగా అతి నెమ్మదిగా వెళ్ళేవాడిని ఎప్పుటికీ అధిగమించలేడు, ఎందుకంటే వెంబడించే వ్యక్తి, నెమ్మదిగా వెళుతున్న వ్యక్తి యొక్క ప్రారంభ స్థానానికి మొదట చేరుకోవాలి కనుక, తద్వారా నెమ్మదిగా వెళ్ళేవాడు ఎల్లప్పుడూ ఆధిక్యతలోనే ఉంటాడు.
స్థలం అనంతంగా విభజితం కాబట్టి ఈ ప్రక్రియను నిరవధికంగా కొనసాగవచ్చు. కనుక జీనో ప్రకారం మనం ఏదైనా దూరం ప్రయాణించాలంటే, దానికంటే ముందుగా అనంతమైన ప్రయాణాలను పూర్తి చేయాల్సిన అవసరం ఉందని అనిపిస్తుంది. జీనో వాదనను అంశాలవారీగా క్రింది విధంగా చెప్పవచ్చు.
నవ్య ప్లేటోవాదకుడైన ప్రోక్లస్, "ప్లేటో యొక్క పార్మెనిడిస్‌" పై చేసిన వ్యాఖ్యానం ప్రకారం జీనో నలభైకి పైగా "వైరుధ్యాలను లేవనెత్తే వాదనలు" చేసాడని తెలుస్తుంది. అయితే వీటిలో ఇప్పుడు కేవలం తొమ్మిది వాదనలు మాత్రమే మనకు లభ్యం అవుతున్నాయి.
దేశ కాలాలు రెండూ అవిచ్ఛన్నంగా కాకుండా విచ్చిన్నంగా ఉన్నాయనుకొంటే, ఆ సంభావనతో కూడా చలనం అసాధ్యం అని పేర్కొంటూ దానికి రుజువుగా జీనో క్రింది రెండు పారడాక్స్ లను ఉదాహరణగా చూపుతాడు.
ఏదైనా ఒక దూరాన్ని చేరే ముందు ఆ దూరంలో సగం దూరాన్ని అధిగమించాలి. మిగిలిన సగ దూరాన్ని చేరడానికి ముందు అందులో సగదూరాన్ని అధిగమించాలి. ఇలా అనంతంగా సాగుతుంది. అందువలన చలనం అసాధ్యమని జీనో వాదన.
దేశ కాలాలు రెండూ అవిచ్ఛన్నంగా ఉన్నాయనుకొంటే, ఆ సంభావనతో చలనం అసాధ్యం అని పేర్కొంటూ దానికి రుజువుగా జీనో క్రింది రెండు పారడాక్స్ లను ఉదాహరణగా చూపుతాడు.
దేశ కాలాలు రెండూ విచ్ఛన్నంగా ఉన్నాయనుకొన్నప్పుడు కూడా చలనం అసాధ్యం అని పేర్కొంటూ దానికి రుజువుగా జీనో ఎగురుతున్న బాణం పారడాక్స్ ను ఉదహరిస్తాడు.